9.21 REGOLAMENTI DWAR L-EŻEKUZZJONI TA’ ORDNI EWROPEA TA’ PROTEZZJONI L-AVVIŻ LEGALI 294 tal-2014. L-AVVIŻ LEGALI 294 tal-2014. 1. It-titolu ta’ dawn ir-regolamenti hu Regolamenti dwar l-Eżekuzzjoni ta’ Ordni Ewropea ta’ Protezzjoni. Tifsir. 2. F’dawn ir-regolamenti, sakemm ir-rabta tal-kliem ma teħtieġx xort’oħra: " l-Arranġament " tfisser id-Direttiva 2011/99/UE tal-Parlament Ewropew u tal-Kunsill tat-13 ta’ Diċembru 2011 dwar l-ordni Ewropea ta’ protezzjoni; "ċertifikat " tfisser il-formula, kif tinsab fl-Anness tal-Arranġament, li jagħti x'jifhem li jirripproduċi d-dettalji li jistipulaw l-informazzjoni meħtieġa bl-istess formula murija fl-Iskeda 1; " l-Istat emittenti " tfisser l-Istat Membru li fih miżura ta’ protezzjoni tkun ġiet adottata li tikkostitwixxi l-bażi għall-ħruġ ta' ordni Ewropea ta’ protezzjoni; " l-Istat ta’ eżekuzzjoni " tfisser l-Istat Membru li lilu jkun intbagħatet ordni Ewropea ta’ protezzjoni bi ħsieb li tiġi rikonoxxuta; " miżura ta’ protezzjoni " tfisser deċiżjoni fi kwistjonijiet kriminali adottati fl-Istat emittenti f'konformità mal-liġi u l-proċeduri nazzjonali li bihom huma mposti wieħed jew aktar mill-projbizzjonijiet jew restrizzjonijiet imsemmija fir-regolament 6 fuq persuna li tkun qed tikkawża l-periklu sabiex tipproteġi persuna protetta kontraatt kriminali li jista' jipperikolalha ħajjitha, l-integrità fiżika jew psikoloġika, id-dinjità, il-libertà personali jew l-integrità sesswali; " ordni Ewropea ta' protezzjoni " tfisser deċiżjoni, meħuda minn awtorità ġudizzjarja jew awtorità ekwivalenti ta' Stat Membru fir-rigward ta' miżura ta' protezzjoni, li abbażi tagħha awtorità ġudizzjarja jew awtorità ekwivalenti ta' Stat Membru ieħor tieħu kwalunkwe miżura jew miżuri xierqa taħt id-dritt nazzjonali tagħha stess bil-għan li titkompla l-protezzjoni tal-persuna protetta; "persuna li tkun qed tikkawża l-periklu " tfisser il-persuna fiżika li fuqha ġew imposti wieħed jew aktar mill-projbizzjonijiet jew restrizzjonijiet imsemmija fir-regolament 6; "persuna protetta " tfisser persuna fiżika li hija l-oġġett tal-protezzjoni li tirriżulta minn miżura ta’ protezzjoni adottata mill-Istat emittenti; "qorti" tfisser qorti ta' ġurisdizzjoni kriminali; " Stat ta' eżekuzzjoni " tfisser l-Istat Membru li rċieva ordni Ewropea ta' protezzjoni tkun intbagħtet bil-ħsieb li din tiġi rikonoxxuta; "Stat ta' superviżjoni " tfisser l-Istat Membru li lilu ġie t trasferita sentenza skont it-tifsira tal-Artikolu 2 tad-Deċiżjoni Qafas 2008/947/ĠAI, li għaliha ssir referenza fl-Att dwar il-Probation, jew deċiżjoni dwar miżuri ta' superviżjoni skont it-tifsira tal-Artikolu 4 tad-Deċiżjoni Qafas 2009/829/ĠAI li għalihom issir referenza fir-Regolamenti dwar l-Eżekuzzjoni fl-Unjoni Ewropea ta’ Deċiżjonijiet dwar Miżuri ta’ Superviżjoni; Kap. 446. L.S.9.19 Kap. 446. " it-Trattat " għandu jkollha l-istess tifsira mogħtija lilha bl-artikolu 2 tal-Att dwar l-Unjoni Ewropea; Kap. 460. Kap. 460. " l-Unjoni Ewropea " tfisser l-Unjoni Ewropea kif imsemmi fit-Trattat. 3. Dawn ir-regolamenti għandhom ikunu limitati għat-trasmissjoni u l-eżekuzzjoni ta’ ordni Ewropea ta’ protezzjoni bejn Malta u Stat Membru tal-Unjoni Ewropea, li jkun implimenta l-Arranġament, u għandhom japplikaw għall-ordnijiet Ewropej ta’ protezzjoni riċevuti f'Malta wara l-11 ta’ Jannar, 2015. 4. Awtoritajiet kompetenti. Għall-finijiet ta’ dawn ir-regolamenti: (a) l-Avukat Ġenerali għandu jkun kompetenti biex jirċievi ordni Ewropea ta’ protezzjoni maħruġa fl-Istat emittenti u biex jittrasmetti lill-Istat ta’ eżekuzzjoni ordnijiet Ewropej ta’ protezzjoni maħruġa f'Malta minn qorti ta' ġurisdizzjoni kriminali; u (b) qorti ta' ġurisdizzjoni kriminali għandha tkun kompetenti biex toħroġ ordni Ewropea ta' protezzjoni. 5. (1) Ordni Ewropea ta’ protezzjoni għandha tiġi trasmessa biċ-ċertifikat previst fl-Iskeda 2 li jkun fih l-informazzjoni hemm preskritta, bi kwalunkwe mezz li jista' jipproduċi rekord bil-miktub taħt kondizzjonijiet li jippermettu l-Istat ta’ eżekuzzjoni jistabbilixxi l-awtentiċità. (2) L-ordni Ewropea ta’ protezzjoni u ċ-ċertifikat għandhom ikunu fil-lingwa Maltija jew Ingliża. 6. Miżura ta’ protezzjoni taħt id-dritt nazzjonali. Ordni Ewropea ta’ protezzjoni tista’ tinħareġ biss meta miżura ta’ protezzjoni tkun ġiet addotatta qabel mill-Istat emittenti, li tkun qed timponi fuq il-persuna li tkun qed tikkawża l-periklu wieħed jew aktar mill-projbizzjonijiet jew restrizzjonijiet li ġejjin: (a) projbizzjoni milli tidħol f'ċerti lokalitajiet, postijiet jew żoni definiti fejn il-persuna protetta tirrisjedi jew li żżur; (b) projbizzjoni jew regolamentazzjoni ta’ kuntatt, fi kwalunkwe forma, mal-persuna protetta, inkluż permezz tat-telefon, posta elettronika jew ordinarja, fax jew kwalunkwe mezz ieħor; jew (ċ) projbizzjoni jew regolamentazzjoni dwar li wieħed jersaq lejn persuna protettaeqreb minn distanza preskritta. 7. Ordni Ewropea ta' protezzjoni għandha tinħareġ skont iċ-ċertifikat stabbilit fl-Iskeda 1 u għandu, b'mod partikolari, jinkludi l-informazzjoni li ġejja: (a) l-identità u n-nazzjonalità tal-persuna protetta, kif ukoll l-identità u n-nazzjonalità tal-gwardjan jew tar-rappreżentant jekk il-persuna protetta tkun minorenni jew legalment inabilitata; (b) id-data li minnha l-persuna protetta biħsiebha tirrisjedi jew toqgħod fl-Istat ta’ eżekuzzjoni, u l-perjodu jew perjodi ta' waqfa, jekk ikun magħruf; (ċ) l-isem, l-indirizz, in-numri tat-telefonu tal-fax u l-indirizz elettroniku tal-awtorità tal-Istat emittenti; (d) identifikazzjoni (pereżempju, permezz ta' numru u ta’ data) tal-att legali li tinkludi l-miżura ta’ protezzjoni li fuq il-bażi tagħha l-ordni Ewropea ta' protezzjoni tinħareġ; (e) sommarju tal-fatti u ċ-ċirkostanzi li wasslu għall-adozzjoni tal-miżura ta’ protezzjoni fl-Istat emittenti; (f) il-projbizzjonijiet jew restrizzjonijiet imposti, fil-miżura ta' protezzjoni sottostanti l-ordni Ewropea ta' protezzjoni, fuq il-persuna li tkun qed tikkawża l-periklu, it-tul u l-indikazzjoni tal-piena, jekk ikun hemm, fil-każ tal-ksur ta' xi projbizzjonijiet jew restrizzjonijiet; (g) l-użu ta' apparat tekniku, jekk ikun hemm, li jkun ġie pprovdut lill-persuna protetta jew lill-persuna li tkun qed tikkawża l-periklu bħala mezz biex tiġi infurzata l-miżura ta’ protezzjoni; (h) l-identità u n-nazzjonalità tal-persuna li tkun qed tikkawża l-periklu, kif ukoll id-dettalji ta' kuntatt ta’ dik il-persuna; (i) fejn din l-informazzjoni tkun magħrufa mill-awtorità kompetenti tal-Istat emittenti mingħajr ma tkun meħtieġa informazzjoni oħra, jekk il-persuna protetta u/jew il-persuna li tkun qed tikkawża l-periklu tkunx ingħatat għajnuna legali mingħajr ħlas fl-Istat emittenti; (j) deskrizzjoni, fejn xieraq, ta' ċirkostanzi oħrajn li jistgħu jkollhom impatt fuq il-valutazzjoni tal-periklu li tiffaċċja l-persuna protetta; (k) indikazzjoni espressa, fejn applikabbli, li sentenza, fi ħdan it-tifsira tal-Artikolu 2 tad-Deċiżjoni Qafas 2008/947/ĠAI, jew deċiżjoni dwar miżuri ta' superviżjoni skont it-tifsira tal-Artikolu 4 tad-Deċiżjoni Qafas 2009/829/ĠAI, diġà tkun ġiet ittrasferita lill-Istat ta' superviżjoni, meta din tkun differenti mill-Istat ta' eżekuzzjoni tal-ordni Ewropea ta’ protezzjoni, u l-identifikazzjoni tal-awtorità kompetenti ta' dak l-Istat għall-infurzar ta' sentenza jew deċiżjoni bħal din. 8. Ċertifikat mill-Avukat Ġenerali. Meta l-Avukat Ġenerali jirċievi ordni Ewropea ta' protezzjoni skont it-tifsira ta' dawn ir-regolamenti, l-Avukat Ġenerali għandu, fil-ġudizzju individwali tiegħu u bla ħsara għad-disposizzjonijiet tar-regolament 9, joħroġ ċertifikat li jgħid li l-awtorità li ħarġet ordni Ewropea ta' protezzjoni għandha l-funzjoni sabiex toħroġ ordnijiet Ewropej ta' protezzjoni u dan iċ-ċertifikat għandu jkun konklużiv tal-kontenut tiegħu. 9. Raġunijiet għal nonrikonoxximent. (1) Ordni Ewropea ta' protezzjoni ma tiġix rikonoxxuta minn qorti ta' ġurisdizzjoni kriminali jekk: (a) l-ordni Ewropea ta’ protezzjoni ma tkunx kompluta jew ma tkunx ġiet kompluta fil-limitu ta' żmien stabbilit mill-qorti; (b) il-ħtiġiet stabbiliti fir-regolament 6 ma ntlaħħqux; (ċ) il-miżura ta’ protezzjoni tirrigwarda att li ma jkunx jikkostitwixxi reat; (d) il-protezzjoni ġejja mill-eżekuzzjoni ta' piena jew miżura li, skont il-liġijiet ta' Malta, huma koperti minnamnestija u huma relatati ma' att jew ma’ mġiba li jaqgħu taħt il-ġurisdizzjoni tal-qrati Maltin; (e) taħt il-liġijiet ta' Malta jkun hemm immunità mogħtija lill-persuna li tkun qed tikkawża l-periklu, li tagħmilha impossibbli li jkunu adottati miżuri abbażi ta' ordni Ewropea ta' protezzjoni; (f) il-prosekuzzjoni kriminali, kontra l-persuna li tkun qed tikkawża l-periklu, għall-att jew għall-imġibali fir-rigward tagħha l-miżura ta’ protezzjoni ġiet adottata taqa' bi preskrizzjoni skont il-liġi ta' Malta u tirrigwarda att jew imġiba li jaqgħu taħt il-ġurisdizzjoni tal-qrati Maltin; (g) ir-rikonoxximent tal-ordni Ewropea ta’ protezzjoni jikser il-prinċipju nebisinidem; (h) taħt il-liġijiet ta' Mal ta l-persuna li tkun qed tikkawża l-periklu ma tistax, minħabba l-età ta’ dik il-persuna, tinżamm kriminalment responsabbli għall-att jew għall-imġibali fir-rigward tagħha l-miżura ta’ protezzjoni ġiet adottata; (i) il-miżura ta’ protezzjoni tirrigwarda reat kriminali li, taħt il-liġijiet ta' Malta, huwa kkunsidrat li ġie mwettaq, b'mod sħiħ jew f'parti maġġuri jew essenzjali, fit-territorju tiegħu. (2) Metaqortitirrifjuta li tirrikonoxxi ordni Ewropea ta' protezzjoni fl-applikazzjoni ta' xi waħda mir-raġunijiet imsemmija fis-sub regolament (1), il-qorti għandha: (a) mingħajr dewmien żejjed, tgħarraf lill-Istat emittenti u lill-persuna protetta ta' dan ir-rifjut u r-raġunijiet relatati ma' dan; (b) fejn ikun xieraq, tinforma lill-persuna protetta dwar il-possibilità li titlob l-adozzjoni ta' miżura ta’ protezzjoni skont il-liġi nazzjonali tagħha; (ċ) tinforma lill-persuna protetta dwar kwalunkwe rimedji legali applikabbli li huma disponibbli taħt il-liġi nazzjonali tagħha kontra deċiżjoni bħal din. 10. Meta jkun inħareġ ċertifikat mill-Avukat Ġenerali skont ir-regolament 9, u mingħajr il-ħtieġa ta' ebda awtorità għajr l-awtorità mogħtija b'dan ir-regolament, l-ordni Ewropea ta’ protezzjoni għandha tiġi trasmessa lil xi qorti ta' ġurisdizzjoni kriminali għall-eżekuzzjoni. 11. Effett ta’ deċiżjoni u miżuri oħra. (1) Id-disposizzjonijiet li ġejjin ta' dan ir-regolament għandhom japplikaw meta ordni ta' protezzjoni tiġi trasmessa lil qorti ta' ġurisdizzjoni kriminali skont ir-regolament 10. (2) Kap.9. Kap. 9. Id-disposizzjonijiet tal-artikolu 412Ċ tal-Kodiċi Kriminali għandhom mutatis mutandis japplikaw għal ordni Ewropea ta' protezzjoni esegwita taħt dan ir-regolament bħal li kieku kienet ordni magħmula taħt l-imsemmi artikolu 412Ċ. (3) Il-qorti ta' ġurisdizzjoni kriminali għandha, mingħajr dewmien, tirrikonoxxi ordni Ewropea ta' protezzjoni u tieħu deċiżjoni li tadotta kwalunkwe miżura li tkun disponibbli skont il-liġijiet ta' Malta f'każ simili sabiex tiġi żgurata l-protezzjoni tal-persuna protetta, sakemm ma tiddeċidix li tinvoka waħda mir-raġunijiet għal nonrikonoxximentimsemmija fir-regolament 9. (4) Il-miżura adottata mill-qorti skont is-sub regolament (3), kif ukoll kwalunkwe miżura oħra meħuda abbażi ta' deċiżjoni sussegwenti kif imsemmi fir-regolament 12, għandhom, sal-ogħla grad possibbli, jikkorrispondu għall-miżura ta' protezzjoni adottata fl-Istat emittenti. (5) Il-qorti għandha tinforma lill-persuna li tkun qed tikkawża l-periklu, lill-awtorità kompetenti tal-Istat emittenti u lill-persuna protetta rigward kull miżura adottata skont is-sub regolament (3), kif ukoll rigward il-konsegwenzi legali possibbli ta' ksur ta' miżura bħal din prevista taħt il-liġi nazzjonali u skont ir-regolament 12(2). L-indirizz jew id-dettalji oħra ta' kuntatt tal-persuna protetta ma għandhomx jiġu żvelati lill-persuna li tkun qed tikkawża l-periklu sakemm dawn id-dettalji huma meħtieġa fid-dawl tal-infurzar tal-miżura adottata skont is-sub regolament (3). (6) Jekk il-qorti tqis li l-informazzjoni mibgħuta mal-ordni Ewropea ta’ protezzjoni skont ir-regolament 7 ma tkunx kompluta, hija għandha mingħajr dewmien, tinforma lill-awtorità kompetenti tal-Istat emittenti bi kwalunkwe mezz li jħalli rekord bil-miktub, waqt li tassenja perjodu raġonevoli sabiex tipprovdi l-informazzjoni nieqsa. (7) Ordni Ewropea ta' protezzjoni għandha tiġi rikonoxxuta bl-istess prijorità li tkun applikabbli f'każ nazzjonali simili, filwaqt li jiġu meqjusa kwalunkwe ċirkostanzi speċifiċi tal-każ, inkluża l-urġenza tal-kwistjoni, id-data prevista għall-wasla tal-persuna protetta f'Malta u, fejn possibbli, il-grad ta' riskju għall-persuna protetta. 12. Liġi regolatorja u kompetenza fl-Istat ta’ eżekuzzjoni. (1) Qorti ta' ġurisdizzjoni kriminali għandha tkun kompetenti sabiex tadotta u tinforza miżuri wara r-rikonoxximent ta' ordni Ewropea ta' protezzjoni. Il-liġijiet ta' Malta għandhom japplikaw għall-adozzjoni u l-infurzar tad-deċiżjoni prevista fir-regolament 11(3), inklużi regoli dwar rimedji legali kontra deċiżjonijiet adottati dwar l-ordni Ewropea ta’ protezzjoni. (2) Fil-każ ta' ksur ta' waħda jew aktar mill-miżuri meħuda minn qorti ta' ġurisdizzjoni kriminali wara r-rikonoxximent ta' ordni Ewropea ta' protezzjoni, il-qorti għandha, skont is-sub regolament (1), tkun kompetenti sabiex: (a) timponipieni kriminali u tieħu kwalunkwe miżura oħra bħala konsegwenza tal-ksur, jekk dak il-ksur jammonta għal reat kriminali taħt il-liġijiet ta' Malta; (b) tieħu kwalunkwe deċiżjoni mhux kriminali relatata mal-ksur; (ċ) tieħu kwalunkwe miżura urġenti u temporanja sabiex itemm il-ksur, sakemm, fejn xieraq, tittieħed deċiżjoni sussegwenti mill-Istat emittenti. (3) Meta ma jkun hemm l-ebda miżura disponibbli fil-livell nazzjonali f'każ simili li tista' tittieħed skont il-liġijiet ta' Malta, il-qorti għandha tirrapporta lill-awtorità kompetenti tal-Istat emittenti kwalunkwe ksur tal-miżura ta’ protezzjoni deskritt fl-ordni Ewropea ta’ protezzjoni li tiegħu hija konxja. (4) Meta l-awtorità kompetenti fl-Istat emittenti tkun irrevokat jew irtirat ordni Ewropea ta’ protezzjoni skont l-Arranġament, il-qorti għandha twaqqaf il-miżuri adottati skont dan ir-regolament hekk kif ġiet debitament infurmata mill-awtorità kompetenti tal-Istat emittenti. (5) Meta l-awtorità kompetenti fl-Istat emittenti tkun immodifikat ordni Ewropea ta’ protezzjoni skont l-Arranġament, il-qorti għandha, kif xieraq: (a) timmodifika l-miżuri adottati abbażi tal-ordni Ewropea ta’ protezzjoni, waqt li taġixxi skont dan ir-regolament; jew (b) tirrifjuta li tinforza l-projbizzjoni jew ir-restrizzjoni mmodifikati meta ma jaqgħux taħt it-tipi ta' projbizzjonijiet jew restrizzjonijiet imsemmija fir-regolament 6, jew jekk l-informazzjoni mibgħuta mal-ordni Ewropea ta' protezzjoni skont ir-regolament 7 hija, jew ma tkunx ġiet, kompluta fiż-żmien stabbilit mill-awtorità kompetenti tal-Istat ta’ eżekuzzjoni skont ir-regolament 11(6). 13. Notifika fil-każ ta' ksur. (1) Qorti ta' ġurisdizzjoni kriminali jew l-Avukat Ġenerali, skont kif ikun il-każ, għandhom jinnotifikaw lill-awtorità kompetenti tal-Istat emittenti jew tal-Istat ta' superviżjoni dwar kwalunkwe ksur tal-miżura jew miżuri meħuda fuq il-bażi tal-ordni Ewropea ta’ protezzjoni. (2) In-notifka msemmija fis-sub regolament (1) għandha tingħata billi tintuża l-formola standard stabbilita fl-Iskeda 2. 14. Raġunijiet għall-waqfien tal-miżuri. (1) Qorti ta' ġurisdizzjoni kriminali tista' twaqqaf il-miżuri meħuda fl-eżekuzzjoni ta' ordni Ewropea ta' protezzjoni: (a) meta jkun hemm indikazzjoni ċara li l-persuna protetta ma tkunx tirrisjedi jew toqgħod f'Malta, jew tkun b’mod definittiv telqet minn Malta; (b) meta, skont il-liġijiet ta' Malta, it-terminu massimu ta' żmien tal-miżuri adottati fl-eżekuzzjoni ta' ordni Ewropea ta' protezzjoni jkun skada; (ċ) fil-każ imsemmi fir-regolament 16(7)(b); jew (d) meta sentenza skont it-tifsira tal-Artikolu 2 tad-Deċiżjoni Qafas 2008/947/ĠAI, jew deċiżjoni dwar miżuri ta' superviżjoni skont it-tifsira tal-Artikolu 4 tad-Deċiżjoni Qafas 2009/829/ĠAI, tiġi trasferita lill-Malta wara r-rikonoxximent tal-ordni Ewropea ta’ protezzjoni. (2) Meta tkun ittieħdet deċiżjoni sabiex jitwaqqfu l-miżuri, il-qorti għandha immedjatament tinforma lill-awtorità kompetenti tal-Istat emittenti u, fejn possibbli, lill-persuna protetta rigward dik id-deċiżjoni. (3) Qabel ma jitwaqqfu l-miżuri skont is-sub regolament 1(b) il-qorti tista' tistieden lill-awtorità kompetenti tal-Istat emittenti sabiex tipprovdi informazzjoni dwar jekk il-protezzjoni prevista fl-ordni Ewropea ta’ protezzjoni għadhiex meħtieġa fiċ-ċirkostanzi tal-każ inkwistjoni. 15. (1) Ordni Ewropea ta' protezzjoni tista' tinħareġ meta l-persuna protetta tiddeċiedi tirrisjedi jew tkun diġà tirrisjedi fi Stat Membru ieħor, jew meta l-persuna protetta tiddeċiedi li toqgħod jew diġà toqgħod fi Stat Membru ieħor. Meta tkun qed tiddeċiedi dwar jekk toħroġ x ordni Ewropea ta’ protezzjoni, il-qorti ta’ ġurisdizzjoni kriminali għandha tieħu kont, interalia, tat-tul tal-perijodu jew il-perijodi li l-persuna protetta jkollhiex l-intenzjoni li toqgħod fl-Istat ta’ eżekuzzjoni u s-serjetà tal-ħtieġa għall-protezzjoni. (2) Qorti ta’ ġurisdizzjoni krimina li tista’ toħroġ ordni Ewropea ta’ protezzjoni fuq it-talba tal-persuna protetta biss u wara li tivverifika li l-miżura ta’ protezzjoni tissodisfa l-ħtiġiet stabbiliti fir-regolament 6. (3) Il-persuna protetta tista', permezz ta' rikors, titlob qorti ta' ġurisdizzjoni kriminali biex toħor ġordni Ewropea ta' protezzjoni: Iżda meta Malta tkun l-Istat ta’ eżekuzzjoni, kopja tat-talba għandha, kemm jista' jkun malajr, tiġi trasmessa lill-awtorità kompetenti tal-Istat emittenti. (4) Qabel il-ħruġ ta' ordni Ewropea ta' protezzjoni, il-persuna li tkun qed tikkawża l-periklu għandha tingħata d-dritt li tinstema' u d-dritt li tikkontesta l-miżura ta’ protezzjoni, jekk dik il-persuna ma tkunx ingħatat dawn id-drittijiet fil-proċedura li twassal għall-adozzjoni tal-miżura ta’ protezzjoni. (5) Meta qorti ta' ġurisdizzjoni krimina li tadotta miżura ta’ protezzjoni li jkun fiha projbizzjoni jew restrizzjoni waħda jew aktar kif imsemmi fir-regolament 6, il-persuna protetta għandha tiġi infurmata dwar il-possibbiltà li titlob ordni Ewropea ta' protezzjoni fil-każ li l-imsemmija persuna tiddeċiedi titlaq lejn Stat Membru ieħor, kif ukoll dwar il-kundizzjonijiet bażiċi għal talba bħal din. Il-qorti għandha tagħti parir lill-persuna protetta sabiex tissottometti rikors qabel ma titlaq minn Malta.